
Alytaus miesto savivaldybės sveikatos centro infrastruktūros modernizavimas 
                   Alytaus miesto savivaldybės administracija kartu su partneriais VšĮ Alytaus poliklinika, VšĮ Alytaus apskrities S. Kudirkos ligonine, UAB „Diagnostikos laboratorija“, UAB „Affidea Lietuva“ ir VšĮ Alytaus medicininės reabilitacijos ir sporto centru įgyvendina Alytaus miesto savivaldybės sveikatos centro infrastruktūros modernizavimo projektą Nr. 09-022-P-0042, finansuojamą 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ lėšomis. 

                   Projektu sprendžiama problema – sveikatos priežiūros paslaugų prieinamumas ir kokybė – aktuali Alytaus miesto gyventojams, sveikatos priežiūros specialistams bei kitiems sveikatos priežiūros srityje dirbantiems asmenims. 
                   Projekto tikslas – gerinti sveikatos priežiūros paslaugų kokybę ir prieinamumą Alytaus mieste.  
                  Įgyvendinant projektą VšĮ Alytaus poliklinikai, VšĮ Alytaus apskrities S. Kudirkos ligoninei, UAB „Diagnostikos laboratorija“ ir UAB „Affidea Lietuva“ bus įsigyjama trūkstama medicininė ir kita įranga. Taip pat VšĮ Alytaus medicininės reabilitacijos ir sporto centre bus atliekami baseino remonto darbai, siekiant modernizuoti reabilitacijos paslaugų infrastruktūrą ir sudaryti geresnes sąlygas šioms paslaugoms teikti.

              Įgyvendinus projektą bus užtikrinta efektyvi prieiga prie viešųjų kokybiškų sveikatos gerinimo, ligų profilaktikos, ankstyvosios diagnostikos ir specializuotų sveikatos priežiūros paslaugų, taip skatinant Alytaus miesto savivaldybės gyventojus laiku ir pagal iškilusius sveikatos būklės poreikius pasinaudoti prieinamomis ir priimtinomis paslaugomis. 
                    Projekto veiklas planuojama įgyvendinti iki 2027-11-30.  

